**ФИНАНСОВА ОБОСНОВКА**

**Относно:** Проект на Наредба за организацията и дейността на Съвета за партньорство към Висшия съдебен съвет

1. Мотиви и цел за внасяне за разглеждане от Пленума на Висшия съдебен съвет на проект на Наредба за организацията и дейността на Съвета за партньорство към Висшия съдебен съвет

С § 4 от Закона за изменение и допълнение на Закона за съдебната власт (обн. ДВ, бр. 65/2017 г.) бе изменен чл. 217 от ЗСВ, уреждащ правото на съдиите, прокурорите и следователите да образуват и да членуват в организации, които защитават професионалните им интереси. С цитираното изменение е предвидено създаването на Съвет за партньорство към ВСС, който да осъществява диалог по всички въпроси, свързани с професионалните интереси на магистратите.

Съгласно разпоредбата на ал. 5 от чл. 217 от ЗСВ, организацията и дейността на съвета за партньорство се определят с наредба на Пленума на Висшия съдебен съвет.

2. Очаквани резултати от прилагането на проекта на акт.

Укрепване на диалога, доверието и взаимопомощта между ВСС и магистратите и защитата на професионалните им интереси.

Предложеният проект на акт няма да доведе до пряко и/или косвено въздействие върху бюджета на съдебната власт.

1. Очаквани резултати от предлагането на проекта на акт

Предложеният проект на акт няма да доведе до пряко и/или косвено въздействие върху държавния бюджет.

**Изготвил: /П/**

 **Началник отдел „ФРА”**

**Съгласувал: /П/**

 **Директор дирекция „Бюджет и финанси”**